Sopo Nizjaradze ble internt valgt som Georgias representant av den georgiske rikskringkasteren. Over hundre sanger ble sendt inn, og seks av disse, skrevet av kjente låtskrivere, ble valgt ut til finalen. Den nasjonale finalen ble avholdt i Tbilisi 27. februar. Etter at juryen og folket hadde stemt, sto «Shine» igjen som vinner. Låten kom på niendeplass i den internasjonale finalen.